kardosdrur/scandi-wiki huggingface dataset:
Mor bag rattet

Mor bag rattet er en dansk film fra 1965, skrevet og instrueret af Erik Dibbern efter Lise Nørgaards roman Med mor bag rattet.

Medvirkende
Helle Virkner
Holger Juul Hansen
Preben Kaas
Asbjørn Andersen
Else Marie Hansen
Bodil Steen
Axel Strøbye
Pouel Kern
Ove Sprogøe
Christoffer Bro
Paul Hagen
Bent Mejding
Mogens Brandt
Ole Monty
Jakob Nielsen
Gunnar Bigum
Bodil Udsen
Valsø Holm
Lise Thomsen
Elsa Kourani
Ernst Meyer

Eksterne henvisninger 
 

Danske film fra 1965
The Game

The Game er en amerikansk film fra 1997, instrueret af David Fincher med Michael Douglas i hovedrollen og Sean Penn i en birolle. Filmen er en psykologisk thriller om en rig forretningsmand, der får adgang til et spil, der på mystiske måder fletter sig ind i hans virkelige liv.

Handling 

Filmen handler om Nicholas Van Orton, som er en hårdkogt forretningsmand. Hans liv er dog kun arbejde og der virker ikke som om han har bare noget der minder om en ven. Han har dog en bror, som giver ham et gavekort til The Game  i fødselsdagsgave. Spillet The Game er som sådan et kæmpe live-action reality spil. Hvor Nicholas bliver hevet voldsomt ud af sin daglige rutine. Igennem hele filmen ved hverken Nicholas eller seeren hvad der er virkeligt foregår. Er Nicholas blevet snydt, har han mistet alle sine penge eller er det altsammen bare en del af The Game.

Medvirkende 
 Michael Douglas – Nicholas Van Orton
 Sean Penn – Conrad Van Orton
 Deborah Unger – Christine 
 James Rebhorn – Jim Feingold
 Peter Donat – Samuel Sutherland
 Carroll Baker – Ilsa
 Anna Katerina – Elizabeth 
 Armin Mueller-Stahl – Anson Baer
 Charles Martinet – Nicholas' Father
 Scott Hunter McGuire – Nicholas som barn
 Florentine Mocanu – Nicholas mor
 Elizabeth Dennehy – Maria
 Caroline Barclay – Maggie

Eksterne henvisninger 
 

Game, The
Game, The
Film instrueret af David Fincher
Frère Roger

Frère Roger også kendt som Broder Roger (født 12. maj 1915 i Provence, Schweiz, død 16. august 2005) var en calvinsk præst. Han var grundlægger af det økumeniske broderskab Taizé, og prior for dette. 

Hans borgerlige navn var Louis Schütz-Marsauche. Hans far Karl Ulrich Schütz stammede fra Bachs ved Zürich, hans mor Amélie Henriette Marsauche var fra Burgund. Han var yngste af 9 søskende.

Mellem 1937 og 1940 studerede han teologi i Lausanne og Strasbourg. Han kom i 1940 til Taizé i Burgund og grundlagde Communauté de Taizé.

Han har modtaget en række udmærkelser, bl.a. de tyske boghandleres fredspris (1974), Karlsprisen fra byen Aachen (1989) og Robert-Schuman-prisen (1992).

I sine sidste år sad Roger i rullestol på grund af sit svigtende helbred. Han havde planlagt at rejse til Köln i august 2005 i forbindelse med Verdensungdomsdagen 2005, men måtte melde afbud på grund af helbredsproblemer.

Frère Roger blev dræbt af en sindsforvirret rumænsk kvinde den 16. august 2005. Drabet fandt sted under aftenbønnen i en kirke i Taizé, hvor der var omkring 2500 tilstedeværende. Den nuværende prior i Taizé er Broder Alois

Links 
 Brother Roger's Funeral – Photogalleries 

Præster fra Frankrig
Præster fra Schweiz
Panic Room

Panic Room er en film fra 2002, instrueret af David Fincher. I hovedrollen som Meg Altman ses Jodie Foster. Hovedrollen var oprindeligt tiltænkt Nicole Kidman, men hun blev nødt til at springe fra efter at hun var kommet til skade under optagelserne af Moulin Rouge!.

Handling 

Filmen starter med at Meg Altman (Jodie Foster) er ude at se på hus i New York sammen med sin datter. De beslutter sig for at købe et stort hus som bl.a. har et såkaldt Panic Room. Et Panic Room er et sikkerhedsrum hvor man kan låse sig inde hvis man skulle få uønskede gæster. Samtidigt er rummet spækket med alle former for overvågningsudstyr så man kan se hvad der foregår i huset. Den første aften efter de to er flyttet ind kommer der tre tyveknægte ind i huset. Mor og datter når at gemme sig i deres Panic Room, men det tyveknægtene vil have befinder sig selvfølgelig inde i rummet. Derfor prøver de på at komme ind i rummet, mens de to inde i rummet desperat prøver at komme i kontakt med omverdenen for at tilkalde hjælp. Da det så endelig lykkedes, er det Meg Altmans eksmand der møder op. Han kan desværre ikke gøre meget og ender med at blive banket mere eller mindre til døde.

Medvirkende 

 Jodie Foster – Meg Altman 
 Kristen Stewart – Sarah Altman 
 Forest Whitaker – Burnham 
 Dwight Yoakam – Raoul 
 Jared Leto – Junior 
 Patrick Bauchau – Steven Altman 
 Ann Magnuson – Lydia Lynch 
 Ian Buchanan – Evan Kurlander 
 Andrew Kevin Walker – Sleepy Neighbor 
 Paul Schulze – Officer Keeney 
 Mel Rodriguez – Officer Morales

Eksterne henvisninger 
 

Amerikanske film fra 2002
Thrillerfilm fra USA
Engelsksprogede film
Film instrueret af David Fincher
ZIL

ZIL (russisk: ЗиЛ) er et russisk bilmærke og en fabrik, der blev stiftet i 1924 under navnet AMO. Navnet betyder Zavod imeni Likhakov. (Fabrikken opkaldt efter Likhakov), og stammer fra Ivan A. Likhakov, en tidligere direktør og betydelig skikkelse inden for den sovjetiske bilproduktion. Fra 1933 til 1956 hed fabrikken ZIS, det sidste bogstav stod for Stalin.

Selskabet producerer både lastbiler og personbiler. Personbilerne var store limousiner, der udelukkende blev benyttet af den øverste elite i Sovjetunionen. Lastbilerne blev også licensproduceret i for eksempel Bulgarien og Kina.

Paccar har samarbejdet med ZIL omkring produktionen af Kenworth lastbiler, og Volvo har forhandlet om et samarbejde omkring produktionen af FH12 lastbiler. Lastbils-afdelingen i ZIL har i dag et samarbejde med Caterpillar, og benytter en del motorer derfra. Ungarske Ikarus bygger busser på chassiser fra ZIL.

Modeller

Limousiner 

 ZIS-101
 ZIS-110
 ZIS-115
 ZIL-111
 ZIL-114
 ZIL-117
 ZIL-4104
 ZIL-41047

Lastbiler 

 ZIS-128
 ZIS-150
 ZIS-151
 ZIL-130
 ZIL-131
 ZIL-157
 ZIL-4334
 ZIL-4327

Eksterne henvisninger 

 ZIS historie 
 Officiel hjemmeside (russisk)
 ZILs historie (engelsk)

Bilmærker
Etableret i 1924
Virksomheder i Moskva
Køretøjsproducenter fra Rusland
Amo

Ikke at forveksle med varemærket OMA – som i OMA margarine.

Amo er et varemærke for mel, brød- og kageblandinger, som bruges og ejes af Lantmännen Cerealia A/S – et datterselskab af Svenske Lantmännen.

I 1928 lancerede Dampmøllen Victoria i Odense Amo-mærket. Navnet har ikke, som man ellers kunne tro, rod i det latinske ord for kærlighed amor, men er en forkortelse for Amerikansk Mel i Odense. Det amerikanske mel var kendt for sine kvaliteter og gode bageegenskaber, og det blev derfor brugt aktivt i markedsføringen. I dag er der ikke længere amerikansk hvede i Amo-poserne.

Varemærket blev første gang registreret i 1929.

I 1954 begyndte Amo at pakke melet i markante gule poser med opskrifter på, hvilket skabte et markedsmæssigt gennembrud.

Fra ca. 1955 til ca. 1990 ejedes Amo varemærket af firmaet AXA A/S.

Ekstern Henvisning 
Amo.dk

Referencer

Kilder 
 
 

Varemærker
Hans W. Petersen

Hans William Petersen (født 28. januar 1897 i København, død 27. april 1974 i Gentofte) var en dansk skuespiller.

Han blev student i 1914 og gennemgik Det kongelige Teaters elevskole 1916-1918.

Hans W. Petersen var ansat på Aarhus Teater 1918-1921, hvorefter han i en årrække var engageret ved diverse københavnske teatre, herunder Scala fra 1922-1929 og Apolloteatret, hvor Petersen i 1930'erne optrådte i en række revyer og operetteforestillinger. Han fik en del roller i radio og på TV og indspillede en række viser på grammofonplader.

Hans W. Petersen var gift tre gange, blandt andre med skuespillerinden Else Skouboe.

Filmografi 
 Han, hun og Hamlet – 1932
 Skal vi vædde en million? – 1932
 Nyhavn 17 – 1933
 Med fuld musik – 1933
 Ud i den kolde sne – 1934
 Rasmines bryllup – 1935
 Cocktail – 1937
 Biskoppen – 1944
 Karen, Maren og Mette – 1954
 Charles' tante – 1959
 Helle for Helene – 1959
 Det skete på Møllegården – 1960
 Lykkens musikanter – 1962
 Det tossede paradis – 1962
 Støvsugerbanden – 1963
 Vi har det jo dejligt – 1963
 Frøken April – 1963
 Don Olsen kommer til byen – 1964
 Selvmordsskolen – 1964
 Flådens friske fyre – 1965
 En ven i bolignøden – 1965
 Der var engang – 1966
 Gys og gæve tanter – 1966
 Sult – 1966
 Elsk din næste – 1967
 I den grønne skov – 1968
 Det er så synd for farmand – 1968
 Amour – 1970
 Man sku' være noget ved musikken – 1972
 Rektor på sengekanten – 1972
 En hyldest til de gamle, eller: Satie i høj sø – 1974

Eksterne henvisninger 
 
 

Skuespillere fra Danmark
Bodilprisen for bedste mandlige birolle
Frimurere fra Danmark
Personer fra København
Carl Ottosen (skuespiller)

Carl Ernst Ottosen (født 19. juli 1918 i Asminderød, død 8. januar 1972 i Holtensminde, Lejre Kommune) var en dansk skuespiller, filminstruktør og manuskriptforfatter.

Uddannelse og karriere 
Student 1938. Uddannet på Odense Teaters elevskole 1940-1943. Herefter turnerede han i tre år i provinsen.

Sidenhen fik han flere engagementer ved diverse privatteatre i København, herunder Fiolteatret, Folketeatret og Det ny Scala.

Carl Ottosen medvirkede en del i radio og TV og huskes måske især for sine roller som oversergent Vældegaard, kaldet "Kannibalen", samt Knagsted i Gustav Wieds Livsens ondskab, som han nåede at indspille kort før sin død.

Familie 
Ottosen var gift med skuespilleren Tove Maës fra 1944 til 1948 Efterfølgende blev han den 12. maj 1953 gift på Københavns Rådhus med balletdanserinden og koreografen Hanne Thuris (4. april 1934 - 9. december 1973).

Han var bror til skuespilleren Johannes Ottosen, søsteren Ursula Ottosen samt flere halvsøskende på sin fars side.

Carl Ottesen døde pludseligt, kun 53 år gammel, som følge af et hjertestop.

Efter Ottesens død
Han fik en søn med Hanne Thuris ved navn Svend Mikkel Thuris Ottosen. Sønnen døde i 2017. Efter Svend Mikkel Thuris Ottosens død efterlod han sig umiddelbart ingen arvinger. Eftersøgningen af hans arvinger blev vist i DR1 programserien “Forsvundne arvinger”, som program nummer 6 i seriens anden sæson. Programvært Mette Frisk og arkivar Adam Jon Kronegh og hans kollegaer, formåede at finde 11 mulige arvinger til Svend Mikkel Thuris Ottosen. De arvede ikke direkte Svend Mikkel, men ophavsrettighederne til Carl Ottosens film og manuskripter.

De 11 mulige arvinger skulle afhøres i skifteretten og bede Justitsministeriet om lov til at arve Svend Mikkel Thuris Ottosens fars ophavsrettigheder.

Filmografi

Referencer

Eksterne henvisninger 
 
 

Skuespillere fra Danmark
Manuskriptforfattere fra Danmark
Dansksprogede forfattere fra Danmark
Skestorke

Skestorke (Platalea) er en slægt af fugle i familien ibisser. De findes i vådområder i varmere regioner af hele verden.

Det mest karakteristiske ved skestorkene er deres næb, der er langt, fladt og formet som en ske i spidsen. De ernærer sig ved at svinge næbbet frem og tilbage i vandet og fanger på den måde smådyr.

Der er seks arter, hvoraf den mest kendte er skestorken (Platalea leucorodia), som er udbredt i Afrika, Europa og Asien. Den har været fast ynglefugl i Danmark siden 1996, og dens population er siden steget ganske hurtigt, med flere ynglekolonier i Jylland.

Den lille skestork (Platalea minor) er en truet art, med en population på et par tusinde individer i det østlige og sydøstlige Asien.

Arter 
 Skestork, Platalea leucorodia
 Lille skestork, Platalea minor
 Afrikansk skestork, Platalea alba
 Australsk skestork, Platalea regia
 Gulnæbet skestork, Platalea flavipes
 Rosaskestork, Platalea ajaja eller Ajaia ajaja

Ibisser
Alpes-Maritimes

Alpes-Maritimes () er et fransk departement, placeret i det sydøstlige hjørne af Frankrig, grænsende op til Italien. I 2007 var indbyggertallet i departementet på 1.097.046 og det dækker et areal på 4.299 km².
Departementet består af 2 arrondissementer og er en del af regionen Provence-Alpes-Côte d'Azur (PACA).
Hovedbyen er Nice og indbyggerne kaldes Maralpins. Præfekten hedder Adolphe Colrat.

Historie 
Departementet Alpes-Maritimes er oprettet ved lov af 23. juni 1860.

Grunden til den sene oprettelse (de fleste franske departementer er oprettet i 1789) er, at først i 1860, blev Grevskabet Nice en del af Frankrig efter løsrivelsen fra Kongeriget Sardinien, i øvrigt sammen med Puget-Théniers.

Det nye departement kom herefter til at bestå af det tidligere grevskab Nice, der blev til arrondissementerne Nice og Puget-Théniers samt af en del af departementet Var, der blev til arrondissementet Grasse.

Arrondissementet Puget-Théniers blev nedlagt i 1926. Og departementet består derfor i dag af 2 arrondissementer: Grasse og Nice.

Geografi 
Alpes-Maritimes grænser op til: Italien, Monaco, Haute-Provence, Var og Middelhavet. Og er geografisk delt af floden Var, der udmunder i Nice.

Området bærer præg af, at det ligger imellem Middelhavet og foralperne. Man deler derfor området op i 3 dele: Den øvre del, den mellemste del og kystområdet.

Topografi 
Den øvre del er karakteriseret ved dets nærhed til alperne og det er her man finder departementets højeste punkt: Gelas (3.143 m) i nationalparken Parc national du Mercantour, på grænsen til Italien.
 
Herefter falder landskabet, via foralperne omkring Grasse og Nice, som udgør den mellemste del, ned mod Middelhavet.

Hydrografi 
Den ubetinget største flod i området er Var, som er 135 km lang og udmunder mellem Nice og Saint-Laurent-du-Var, men der findes flere andre.

Var modtager vand fra 4 bifloder: Cians, Tinee, Vesubie og Esteron. Derudover er der Roya, der løber på grænsen til Italien, Paillon, der består af 3 vandløb, der løber ud i Nice's centrum. I området omkring Grasse er der Siagne, Loup, Brague og Cagne

Klima 
Klimaet i departementet er middelhavsklima, med varme tørre somre og milde fugtige vintre. Men i modsætning til områderne længere vestpå, nyder Alpes-Maritimes godt af, at ligge i læ for Mistralen, på grund af bjergene omkring Grasse. Derudover er der stor forskel på klimaet, idet der i bjergene altid forekommer sne i større mængder, bl.a. på skisportsstedet Isola 2000. Samt at bjerge og floddale skaber store lokale variationer, selv indenfor korte afstande. Selvom det ikke sker så ofte, hænder det dog, at der også i lavlandet falder sne i større mængder om vinteren.

Demografi 
De første folketællinger man kender til i området stammer fra 1755 henholdsvis 1765 og viser, at der i det område, der i dag dækker departementet Alpes-Maritimes boede ca. 83.900, i 1800 var befolkningstallet steget til omkring 128.000

Eksterne kilder 

 
Departementer i Frankrig
Diesellokomotiv

Et diesellokomotiv er et lokomotiv, der er forsynet med en dieselmotor til fremdrift og derfor anvender dieselolie som brændstof. Diesellokomotiver inddeles i underkategorier efter transmissionstype, nemlig dieselmekaniske, dieselhydrauliske og dieselelektriske lokomotiver.

I et dieselmekanisk lokomotiv driver motoren akslerne gennem en gearkasse, evt. en automatgearkasse.

I et dieselhydraulisk lokomotiv driver motoren akslerne gennem en hydraulisk momentomformer. I Danmark kendes f.eks MH rangerlokomotivet fra Henschel/Tyskland Frichs/Danmark.

Danske diesel-hydrauliske lokomotiver inkluderer:
 Litra MH
 Litra MK

Dieselelektriske lokomotiver fungerer i princippet som et elektrisk lokomotiv ved at akslerne drives direkte eller indirekte af kraftige elmotorer (banemotorerne). Disse motorer forsynes med elektricitet fra en elektrisk generator, som drives af en dieselmotor, og dette princip kendes f.eks fra de klassiske MY lokomotiver fra NOHAB/Sverige.

Stort set alle diesel-strækningslokomotiver (ikke rangerlokomotiver) i Danmark er diesel-elektriske.

Danske diesel-elektriske lokomotiver inkluderer:
 Litra Mx
 Litra MY
 Litra MZ
 Litra ME
 Litra MT

Eksterne henvisninger 
 Omtale af diesel-elektrisk lokomotiv: Popular Mechanics jan 1905: Locomotive without fire or water Citat: "...would make crossing the continent without stopping possible...it is generally accepted by railroad managers that the limit has been reached in steam locomotive construction..." (Popular Mechanics)

Lokomotiver
Dieselelektriske lokomotiver
Hanne Petri

Hanne Elisabeth Petri (født 17. november 1929) er en dansk pianist og cembalist. Hun er steddatter af den kun otte år ældre danske skuespillerinde Ingeborg Brams og i sit ægteskab med violinisten Kanny Sambleben er hun mor til blokfløjtespilleren Michala Petri og cellisten David Petri.

Sammen med sine børn dannede Hanne Petri i 1972 en trio, der både gav koncerter og indspillede plader.

Eksterne henvisninger 

Pianister fra Danmark
Steven Soderbergh

Steven Andrew Soderbergh (født 14. januar 1963) er en amerikansk filminstruktør. 

Allerede med sin første film, Sex, løgn og video vandt han Den Gyldne Palme for bedste film på filmfestivalen i Cannes. På det tidspunkt var han den yngste vinder af denne pris. Hans næste film blev dog ikke nær så succesrig som debuten. Det var faktisk først i 1998 med filmen Out of Sight at han igen fik succes. År 2000 vil dog blive husket som hans bedste år hidtil, da han fik en Oscar for bedste instruktør for Traffic og samtidigt var nomineret for Erin Brockovich. Siden da har han lavet film som Ocean's Eleven, Solaris og Ocean's Twelve. Samtidigt har han produceret en lang række film gennem det produktionsselskab han ejer sammen med George Clooney. Det drejer sig om film som f.eks. Far from Heaven, Insomnia og Confessions of a Dangerous Mind.

Udvalgt filmografi 
 Sex, løgn og video (1989)
 Kafka (1991) 
 King of the Hill (1993)
 Underneath (1995) 
 Gray's Anatomy (1996) 
 Schizopolis (1996) 
 Out of Sight (1998) 
 Englænderen (1999) 
 Erin Brockovich (2000)
 Traffic (2000)
 Ocean's Eleven (2001)
 Solaris (2002)
 Full Frontal (2002)
 Ocean's Twelve (2004)
 Bubble (2006)
 The Good German (2006)
 Ocean's Thirteen (2007)
 Guerrilla (2007)
 Life Interrupted (2007)
 Magic Mike (2012)
 Magic Mike XXL (2015)

Eksterne henvisninger 

 

Filminstruktører fra USA
Oscar for bedste instruktør
Rolf

Rolf er et dansk drengenavn.

 Rolf Krake – dansk sagnkonge.
 Rolf Sørensen – dansk cykelrytter.

Andre betydninger 
 Rolf (skib, 1882) – svensk torpedobåd fra søsat i 1880 og tjenestegørende 1882–1919

Drengenavne
Tyrstrup Herred

Tyrstrup Herred var indtil 1864 et herred i den nordøstlige del af Haderslev Amt, omgivet af Kolding Fjord, Lillebælt, Haderslev og Gram herreder. I Kong Valdemars Jordebog hed det Thyurstrophæreth, og i Middelalderen hørte det under Barvidsyssel. Senere kom det under Haderslev Len og fra 1660 Haderslev Amt.

Ved fredsslutningen efter krigen i 1864 skete der en udveksling af områder. De fleste kongerigske enklaver blev indlemmet i Hertugdømmet Slesvig. Til gengæld blev det meste af Ribe Herred, Ærø og de 8 nordligste sogne i Tyrstrup herred indlemmet i kongeriget Danmark. Tyrstrup herred blev derpå opdelt, så disse 8 sogne kom til at udgøre Nørre Tyrstrup Herred, der kom under Vejle Amt og undgik at komme under preussisk styre frem til genforeningen i 1920. Nørre Tyrstrup Herred indgår derfor ikke i Sønderjylland efter den nutidige definition. De 7 sydlige sogne kom til at udgøre Sønder Tyrstrup Herred, der forblev under Haderslev Amt og stadig er en del af Sønderjylland.

Herreder i Haderslev Amt
Næsebjørne

Næsebjørne (Nasua) er en slægt af halvbjørne-familien, der lever i Central- og Sydamerika. Slægten omfatter kun tre arter, herunder arten, der simpelthen hedder næsebjørn (Nasua nasua). Næsebjørnene er opkaldt efter deres karakteristiske lange snude. De har korte ører, kort pels og en lang busket hale.

Næsebjørne er altædende, men foretrækker insekter, firben og mus. Desuden spiser de frugt.

Klassifikation 
Slægt: Nasua
 Nasua narica
 Nasua nasua (Næsebjørn)

Kilder 
 Systema naturae 2000 (classification) – Taxon: Genus Nasua

Halvbjørne
Pancho Villa

José Doroteo Arango Arámbula (født 5. juni 1878, død 20. juli 1923), bedre kendt som Pancho Villa, var en af de ledende generaler under den Mexicanske revolution. 

Han blev født i San Juan del Río, men meget mere vides der heller ikke om hans tidlige opvækst. Han levede dog en periode som lovløs, men blev flere gange fanget og dømt for f.eks. hestetyveri. På et tidspunkt mødte han dog politikeren Abraham González, som gav ham undervisning og ændrede den måde, han tænkte på sig selv i forhold til dem, der var ved magten. Fra det tidpunkt betragtede han sig selv som en revolutionær, der kæmpede for folket.

I 1911 hjalp Villa med at besejre den siddende præsident, Porfirio Díaz, til fordel for Francisco I. Madero. Han blev efterfølgende dømt til døden for lydighedsnægtelse, men flygtede dog til USA, hvorfra han igen prøvede at vælte de skiftende regeringer. Det lykkedes dog for Præsident Venustiano Carranza, som var kommet til magten efter indtil flere kup, at bestikke ham til at holde op. Derfor har der også været en del debat om hans ry som folkets helt.

Den 9. marts 1916 ledte Pancho Villa et angreb med 1.500 mexicanere over den amerikanske grænse i protest mod at USA havde anerkendt Venustiano Carranzas regering. Amerikanerne svarede igen ved at sende ca 10.000 soldater efter Villa, Pancho Villa Ekspeditionen. Det lykkedes dog ikke og missionen blev opgivet den 28. januar 1917.

I 1920 endte Pancho Villas tid som revolutionær og han blev myrdet 3 år senere. Han huskes dog stadig som en folkehelt i Mexico.

Generaler fra Mexico
Nordborg Amt

Nordborg Amt var et amt i den østlige del af Hertugdømmet Slesvig før 1864. I de fleste henseender fungerede det dog mere eller mindre som en del af Sønderborg Amt. Nordborg Amt omfattede:

Als Nørre Herred
Flækken Nordborg
Ærø Herred
Købstaden Ærøskøbing

Ved fredsslutningen 1864 blev amtet delt, idet Ærø blev overført fra Hertugdømmet Slesvig til Kongeriget Danmark og lagt ind under Svendborg Amt. Den resterende del af amtet, dvs. Als Nørre Herred med flækken Nordborg blev herefter endegyldigt lagt under Sønderborg Amt.

Amtmænd 

 1730-1748: Holger Skeel
 17??-1790: Nicolaus Otto von Pechlin
 1790-1803: Johann von Döring
 1805-1819: Frederik August von Linstow
 1819-1830: Frederik Christian von Krogh
 1830-1843: Ernst Rantzau
 1843-1846: Carl Scheel-Plessen
 1846-1850: C.G.W. Johannsen

Danmarks amter (1793-1970)
Slesvigs amter (før 1864)
Ridley Scott

Sir Ridley Scott (født 30. november 1937) er en britisk filminstruktør.

Efter bestået eksamen fra Londons Royal College of Art fik Ridley job hos BBC som designer. Senere startede han sammen med bl.a. sin bror Tony et reklamefirma. Hans første spillefilm var The Duellists. Egentlig havde han efter at have lavet den tænkt sig at bringe en opera til filmen, men efter at have set Star Wars fik han tro på film med masser af store effekter. Derfor valgte han at sige ja til at instruere Alien, som blev et kæmpehit. Efter Alien blev hans næste film Blade Runner, som ikke umiddelbart var et stort hit, men som med tiden er blevet en kult-klassiker.

I 1995 startede han sammen med sin bror Tony et produktionsselskab, som alle hans efterfølgende film er blevet lavet under. Igennem hans karriere har Scott haft flere kæmpehits med film som Thelma & Louise, Gladiator og Black Hawk Down. Han er desuden blevet oscarnomineret tre gange.

Filmografi

Eksterne henvisninger 

 

Filminstruktører fra Storbritannien
Slamsuger

En slamsuger er en lastbil eller en vogn til en traktor, som er opbygget til at suge mere eller mindre flydende produkter op i en tank.

Oftest ses køretøjet i færd med at rense kloakker, men en stor del af kørslen består af kørsel med flydende affald fra industri, kemikalietransport og lignende.

Mange slamsugere medbringer også rent vand, så de eksempelvis kan spule et tilstoppet kloakrør rent, og så udstyr og omgivelser kan renses efter besøget.

Lastbiltyper
Affaldshåndtering